Melléklet

A MONTREALI JEGYZŐKÖNYVNEK A FELEK KILENCEDIK ÜLÉSÉN ELFOGADOTT MÓDOSÍTÁSA

1. cikk

Módosítás

A. A 4. cikk 1c. bekezdése

A jegyzőkönyv 4. cikke az 1b. bekezdés után a következő bekezdéssel egészül ki:

"1c. E bekezdés hatálybalépésének napjától számított egy éven belül valamennyi részes fél megtiltja az E. mellékletben szereplő szabályozott anyagok behozatalát bármely államba, amely a jegyzőkönyvnek nem részes fele."

B. A 4. cikk 2c. bekezdése

A jegyzőkönyv 4. cikke a 2b. bekezdés után a következő bekezdéssel egészül ki:

"2c. E bekezdés hatálybalépésének napjától számított egy éven belül valamennyi részes fél megtiltja az E. mellékletben szereplő szabályozott anyag kivitelét bármely államból, amely a jegyzőkönyvnek nem részes fele."

C. A 4. cikk (5), (6) és (7) bekezdése

A jegyzőkönyv 4. cikkének (5), (6) és (7) bekezdésében:a "C. melléklet II. csoportjában"

szöveg helyébe:a "C. és E. melléklet II. csoportjában" szöveg lép.

D. A 4. cikk (8) bekezdése

A jegyzőkönyv 4. cikkének (8) bekezdésében:a "2G. cikk"

szöveg helyébe:a "2G. és 2H. cikk" szöveg lép.

E. 4A. cikk: A részes felekkel folytatott kereskedelem szabályozása

A jegyzőkönyv a következő 4A. cikkel egészül ki:

"(1) Amennyiben a termelés megszüntetésének egy szabályozott anyagra alkalmazandó időpontját követően – annak ellenére, hogy az e jegyzőkönyv szerinti kötelezettségei teljesítése érdekében valamennyi lehetséges intézkedést megtett – valamely részes fél nem képes, a részes felek szerint alapvetőnek tartott felhasználások kivételével, az adott anyag hazai felhasználásra irányuló termelését megszüntetni, megtiltja ezen anyag felhasznált, újrafeldolgozott és visszanyert mennyiségének – kivéve ártalmatlanítás céljából történő – kivitelét.

(2) E cikk 1. bekezdését alkalmazni kell az egyezmény 11. cikkében foglaltak megfelelő érvényesülésének és a szabályok megsértése esetére a jegyzőkönyv 8. cikkében előírt eljárásnak a sérelme nélkül."

F. 4B. cikk: Engedélyezés

A jegyzőkönyv a következő 4B. cikkel egészül ki:

"(6) A részes felek 2000. január 1-jéig, illetve e cikk hatálybalépésétől számított három hónapon belül – attól függően,. hogy melyik időpont következik be később – az A., B., C. és E. mellékletben felsorolt – felhasznált, újrafeldolgozott és visszanyert – szabályozott anyagokra vonatkozó export- és importengedélyezési rendszert vezetnek be és alkalmaznak.

(7) E cikk (1) bekezdésének sérelme nélkül az 5. cikk (1) bekezdése alá tartozó olyan részes fél, amely úgy határoz, hogy nincs abban a helyzetben, hogy a C. és E. mellékletben felsorolt szabályozott anyagokra vonatkozó export- és importengedélyezési rendszert vezessen be és alkalmazzon, 2005. január 1-jéig, illetve 2002. január 1-jéig halasztást vehet igénybe.

(8) A részes felek az engedélyezési rendszer bevezetésétől számított három hónapon belül jelentést nyújtanak be a titkárságnak e rendszer bevezetéséről és működéséről.

(9) A titkárság időnként jegyzéket készít azon részes felekről, akik jelentést tettek saját engedélyezési rendszerükről, és azt megküldi a részes feleknek, valamint a végrehajtási bizottságnak, hogy az megvizsgálhassa és a részes feleknek megfelelő ajánlásokat tehessen."

2. cikk

Az 1997. évi módosítással való kapcsolat

Egyetlen állam, illetve regionális gazdasági integrációs szervezet sem helyezhet letétbe e módosítással kapcsolatban megerősítő, elfogadó vagy jóváhagyó, illetve csatlakozási okiratot mindaddig, amíg előzetesen vagy ezzel egyidejűleg letétbe nem helyezi a Koppenhágában, 1992. november 25-én a részes felek negyedik ülésén elfogadott módosításra vonatkozó ilyen okiratát.

3. cikk

Hatálybalépés

(1) Ez a módosítás 1999. január 1-jén lép hatályba, feltéve hogy azon államok vagy regionális gazdasági integrációs szervezetek, amelyek az ózonréteget lebontó anyagokról szóló montreali jegyzőkönyv részes felei, legalább húsz, a módosítást megerősítő, elfogadó vagy jóváhagyó okiratot letétbe helyeztek. Amennyiben e feltétel a fenti időpontig nem teljesül, a módosítás a feltétel teljesülésének napját követő kilencvenedik napon lép hatályba.

(2) Az (1) bekezdés alkalmazásában a regionális gazdasági integrációs szervezet által letétbe helyezett bármely ilyen okirat nem számít újabb okiratnak a szervezet tagállamai által letétbe helyezett okirathoz képest.

(3) E módosítás az (1) bekezdésben előírt hatálybalépését követően a jegyzőkönyv többi részes felének vonatkozásában a megerősítő, elfogadó vagy jóváhagyó okiratának letétbe helyezésének napját követő kilencvenedik napon lép hatályba.

--------------------------------------------------